**ANEXA 1**

REPERE ŞI PRECIZĂRI PRIVIND ORGANIZAREA ŞI DESFĂŞURAREA INSPECŢIILOR CURENTE ŞI SPECIALE PENTRU ACORDAREA GRADELOR DIDACTICE PENTRU PROFESORII DOCUMENTARIŞTI ÎNCADRAŢI ÎN CENTRELE DE DOCUMENTARE ŞI INFORMARE DIN UNITĂŢILE DE ÎNVĂŢĂMÂNT PREUNIVERSITAR

Complementar criteriilor de evaluare prezentate în Fişa de evaluare a activităţii didactice în cadrul inspecţiilor curente/speciale pentru acordarea gradului didactic II, respectiv gradului didactic I, în cadrul inspecţiilor curente şi speciale, vor fi urmărite elemente specifice activităţii profesorului documentarist.

Desfăşurarea inspecţiei curente/speciale a profesorilor documentarişti:

* 1. Pe parcursul a 4 ore, inspectorul/metodistul observă activitatea profesorului documentarist în cadrul a patru activităţi (pedagogice, animaţii culturale) desfăşurate cu elevii, prin care să fie urmărite şi obiective info - documentare. Dintre aceste activităţi, în mod obligatoriu, două vor fi cu caracter pedagogic (proiecte disciplinare, inter - /transdisciplinare, secvenţă de cercetare documentară). Activităţile prezentate pot fi desfăşurate şi în colaborare cu cadrele didactice din instituţia de învăţământ, respectiv cu parteneri externi.
	2. Inspectorul/metodistul va realiza, în spaţiul CDI, şi o analiză activităţii globale a profesorului documentarist şi a CDI.

Este recomandabil ca în faza de observare a primelor patru activităţi, la analiza acestora şi la prezentarea concluziilor asupra activităţii globale a profesorului documentarist şi a CDI să participe şi directorul/directorul adjunct al unităţii de învăţământ;

Inspecţia curentă/specială a profesorilor documentarişti va fi efectuată de către personal cu aceeaşi specializare cu a candidatului sau cu specializări conform Centralizatorului privind disciplinele de învăţământ, domeniile şi specializările, precum şi probele de concurs valabile pentru încadrarea personalului didactic din învăţământul preuniversitar în vigoare pentru încadrarea pe post a profesorilor documentarişti, respectiv de către formatorii naţionali din proiectul „Educaţie pentru informaţie”.

Formatorii naţionali pot fi solicitaţi pentru inspectarea profesorilor documentarişti şi pentru evaluarea CDI şi de către ISJ, respectiv CCD din alte judeţe decât cele de origine.

Se va avea în vedere faptul că activitatea organizată în Centrele de Documentare şi Informare este parte a activităţilor şcolare şi extraşcolare desfăşurate în unitatea de învăţământ, care urmăreşte să răspundă nevoilor în materie de documentare şi informare a elevilor şi cadrelor didactice, să dezvolte competenţe info - documentare şi să realizeze formarea în domeniul «educaţiei pentru informaţie», să participe la promovarea inovaţiei didactice şi la dezvoltarea competenţelor cheie ale elevilor, să favorizeze accesul a resurse informaţionale şi documentare, să contribuie la deschiderea şcolii către comunitate, respectiv la promovarea valorilor culturale. Activitatea profesorului documentarist asigură participarea CDI la implementarea politicii documentare a unităţii de învăţământ în acord cu obiectivele definite în proiectul de dezvoltare instituţională.

Pentru evaluarea activităţii profesorului documentarist şi CDI, în timpul inspecţiei vor fi puse la dispoziţia inspectorului/metodistului: extrase din proiectul de dezvoltare instituţională referitoare la politica documentară a unităţii de învăţământ, ultimul raport anual de activitate al profesorului documentarist (după caz), proiectul anual al CDI pentru anul şcolar în curs, fişa postului profesorului documentarist şi un raport sinteză al activitătăţii CDI şi a profesorului documentarist.

În cadrul asistenţei la activităţi vor fi urmărite aspecte privind:

* Modul în care activităţile propuse şi desfăşurate vizează dezvoltarea competenţelor info - documentare şi autonomia elevilor;
* Definirea şi exprimarea clară, în proiectul activităţii, a obiectivelor info - documentare, alături de cele disciplinare (dacă este cazul);
* Modalitatea în care profesorul documentarist se asigură că elevii au dezvoltat competenţe/atitudini în domeniul info - documentar;
* Modul în care elevii dezvoltă şi utilizează competenţe info - documentare în cadrul secvenţelor didactice propuse;
* Pertinenţa documentaţiei selectate, pregătirea acesteia pentru activitate şi modul în care a fost utilizată în activitate;
* Complementaritatea resurselor documentare exploatate, eficienţa utilizării şi valorizarea acestora;
* Modalitatea în care elevii analizează şi justifică alegerea resurselor informaţionale (ordonare, ierarhizare);
* Modalitatea de repartizare a sarcinilor de lucru între profesorul documentarist şi cadrele didactice, în cazul desfăşurării activităţilor în parteneriat;
* Maniera în care profesorul documentarist a creat un cadru de lucru propice;
* Diversitarea activităţilor desfăşurate în CDI şi valoarea acestora din perspectiva info - documentară;

În cadrul analizei activităţii globale a profesorului documentarist şi a CDI vor fi urmărite următoarele aspecte:

* Organizare şi gestionarea CDI: resurse documentare, materiale, echipamente, spatiu şi funcţionarea CDI (orar de funcţionare, regulament);
* Activitatea de gestionare, comunicare şi punere la dispoziţie a resurselor, respectiv dezvoltarea colecţiilor;
* Proiectarea şi planificarea activităţii CDI (Proiectul pedagogic şi cultural, planificarea activităţilor, diversitatea activităţilor propuse, obiectivele info - documentare urmărite);
* Modul de concepere şi implementare a proiectului anual şi semestrial de activitate;
* Participarea profesorului documentarist la definirea şi implementarea unei politici documentare la nivelul unităţii de învăţământ (politica de formare a utilizatorilor în domeniul educaţiei pentru informaţie, de acces la informaţie şi resurse, politica de achiziţii)
* Modalitatea în care acţiunile propuse şi derulate în CDI sunt în concordanţă cu obiectivele din PDI şi PM, respectiv cu politica documentară a şcolii;
* Modalitatea prin care profesorul documentarist urmăreşte obiectivele info - documentare în toate activităţile propuse şi modul în care acţiunile programate servesc atingerii obiectivelor anuale ale CDI;
* Viziunea cadrului didactic inspectat asupra rolului profesorului documentarist şi al CDI în unitatea de învăţământ. Modul în care aceasta se reflectă în proiectul anual de activitate, respectiv în activitatea sa curentă;
* Modalităţile prin care activităţile dezvoltate prin CDI răspund unor nevoi identificate în materie de documentare, informare şi formare în domeniul educaţiei pentru informaţie şi se înscriu într-un proiect de dezvoltare al CDI;
* Realizarea formării elevilor prin diverse activităţi care vizează: dezvoltarea competenţelor info - documentare, formarea autonomiei în căutarea, selectarea, tratare/prelucrarea şi comunicarea informaţiilor, participarea CDI la dezvoltarea autonomiei elevilor în învăţare, exploatarea fondului documentar, dar şi aportul activităţilor CDI în dezvoltarea competenţelor cheie ale elevilor;
* Diversitatea şi nivelul de adresabilitate al activităţilor desfăşurate în CDI;
* Rolul activităţilor CDI în promovarea inovaţiei pedagogice şi în dezvoltarea competenţelor cheie ale elevilor;
* Modalităţile diverse de exploatare şi valorizare a resurselor CDI în cadrul activităţilor;
* Capacitatea de a crea un mediu documentar adaptat nevoilor elevilor;
* Modalităţile de monitorizare şi evaluare a activităţilor desfăşurate în CDI. Modul în care rezultatele evaluărilor se regăsesc în planul de acţiuni ameliorative;
* Modul de colaborare dintre profesorul documentarist şi cadrele didactice, respectiv partenerii externi;
* Participarea şi rolul profesorului documentarist în dezvoltarea de parteneriate şi deschiderea şcolii către comunitate;
* Demersuri şi modalităţi de implicare a profesorului documentarist în permanenta dezvoltare a CDI;
* Modul în care se favorizează şi asigura accesul liber la fondul documentar a tuturor utilizatorilor;

Ponderea activităţilor în stabilirea notei/calificativului la inspecţia curentă/specială a profesorului documentarist:

1. Proiectarea activităţilor: 10%
2. Desfăşurarea activităţilor: 40%
3. Evaluarea randamentului şcolar: 5%
4. Cunoaşterea şi consilierea elevilor: 5%
5. Competenţe psiho - relaţionale: 5%
6. Autoevaluarea: 5%
7. Activitatea educativă în şcoala şi în afara ei: 5%
8. Activitatea de perfecţionare metodică şi ştiinţifică: 5%
9. Aprecierea consiliului de administraţie: 5%
10. Crearea unui cadru propice de lucru în spaţiul CDI (gestionarea spaţiului, fondului documentar, funcţionarii CDI): 15%

Anterior datei inspecţiei curente/speciale, profesorul documentarist va realiza şi transmite inspectorului/metodistului un document care va cuprinde elementele de conţinut prezentate mai jos. Documentul va fi validat de către directorul unităţii de învăţământ.

Fişa de prezentare a CDI şi activităţii profesorului documentaristInspectoratul şcolar la judeţului Inspecţie programată pentru data de

Inspector de specialitate/metodist

Numele şi prenumele profesorului documentarist

Statut adminisitrativ al profesorului documentarist (titular, suplinitor) ultimul grad didactic dobândit şi specialitatea

Unitatea de învăţământ

Nume director unitate de învăţământ

1. LOCAŢIE ŞI PROGRAM DE FUNCŢIONARE AL CDI
	1. Program de funcţionare:
* Orar CDI
* Număr de ore de funcţionare/săptămână pentru activităţi programate
* Număr de ore de funcţionare/săptămână pentru activităţi neprogramate
	1. Organizarea spaţiului CDI:
* Amplasare în şcoală
* Suprafaţa CDI:
* Număr de elevi/unitatea de învăţământ:
* Număr cadre didactice:
* Capacitatea de primire (număr de locuri):
* Funcţionalitatea spaţiilor: Puncte tari şi puncte slabe identificate:
* Confort şi ergonomie (microclimat, iluminare, mobilier . . .):
* Existenţa spaţiilor definite prin ROF CDI:
* Săli anexe specializate:
1. DOTAREA CENTRULUI DE DOCUMENTARE ŞI INFORMARE
	1. Echipamente
* Mobilier
* Echipamente audiovizuale
* Echipamente informatice
* Conexiune Internet: număr de posturi: din care: pentru elevi pentru profesori
* Softuri (tipuri şi titluri)
* Soft documentar
* Modalităţi de consultare a bazei de date de către public
	1. Fondul documentar
* Beletristică: Nr. de volume: Nr. de titluri:
* Lucrări documentare: din care:

o documente cu caracter ştiinţific:

o materiale de referinţă (dicţionare, enciclopedii, atlase):

o lucrări metodico - ştiinţifice pentru cadrele didactice: o manuale şcolare:

din care nr. total pe suport digital:

* Număr de periodice (ziare, reviste, anuare . . .): ; număr de titluri număr de abonamente pentru anul în curs , din care pe suport digital
* Număr de achiziţii în ultimii 2 ani , din care pe suport digital
* Număr de volume arhivate în ultimii 2 ani
* Număr de volume casate în ultimii 2 ani
	1. Buget anual de funcţionare
		1. proiectat
		2. alocat
			+ din bugetul şcolii:
			+ din alte surse: (precizaţi sursele)
			+ total:

din care:

* + - * pentru fond documentar: , din care pentru abonamente
			* pentru mobilier, materiale şi echipamente:
			* pentru consumabile: şi altele
		1. suma alocată CDI/elev:
	1. Evaluarea CDI
		1. Data ultimei evaluări a CDI:
		2. Recomandările făcute, plan de remediere şi gradul de realizare a acestuia (evidenţiaţi rolul dvs, al profesorului documentarist)
1. LOCUL CDI ÎN POLITICA DOCUMENTARĂ A ŞCOLII
	1. Proiectul anual de activitate pentru anul în curs (de transmis în anexă)
	2. Proiectul de activitate şi raportul de activitate pentru anul şcolar precedent (de transmis în anexă)
	3. Cadrul general al desfăşurării activităţii (descriere din care să rezulte):
* Obiectivele stabilite la nivel instituţional în Planul de dezvoltare instituţională şi în Planul managerial pentru anul în curs;
* Obiectivele anuale stabilite în proiectul de activitate al CDI;
* Număr total de activităţi pedagogice desfăşurate în anul şcolar în curs: în semestrul I , în semestrul al II - lea ;
* Număr total de animaţii culturale desfăşurate în anul şcolar în curs: în semestrul I , în semestrul al II - lea ;
* Numărul mediu/săptămână de elevi care frecventează CDI ;
* Numărul mediu/săptămână de profesori care frecventează CDI ;
* Numărul mediu/săptămână de utilizatori externi ai CDI ;
* Număr de împrumuturi/semestru şi împrumuturi/an ;
* din care: număr împrumuturi/elev/semestru , respectiv imprumuturi/elev/an

 ;

* Formarea elevilor în domeniul "educaţiei pentru informaţie": obiective, strategii, modalităţi de realizare şi evaluare/Proiectul semestrial de activitate (de transmis în anexă)Activitatea de gestionare a CDI;
* Partenerii implicaţi în desfăşurarea activităţilor din anul în curs;
* Analiza frecvenţei la CDI pentru activitatea programată şi neprogramată bazată pe statistici şi indicatori;
* Analiza îndeplinirii parţiale a obiectivelor pentru anul şcolar în curs;
* Analiza rolului profesorului documentarist în dezvoltarea CDI;
	1. Responsabilităţile profesorului documentarist conform fişei postului - sinteza (fişa postului se va prezenta în cadrul analizei globale a activităţii profesorului documentarist şi a CDI).